CELEX: C2005/193/01
Language: el
Date: 2005-08-06 00:00:00
Title: Απόφαση του Δικαστηρίου (τρίτο τμήμα), της 16ης Ιουνίου 2004, στην υπόθεση C-123/02: Ευρωπαϊκό Κοινοβούλιο κατά Royal & Sun Alliance Insurance (Ρήτρα διαιτησίας — Ασφαλιστικές συμβάσεις — Καταγγελία λόγω επιτάσεως του ασφαλιζομένου κινδύνου — Πταισματική καταγγελία — Συμβατική ευθύνη — Αποζημίωση)

6.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 193/1
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 16ης Ιουνίου 2004
   στην υπόθεση C-123/02: Ευρωπαϊκό Κοινοβούλιο κατά Royal & Sun Alliance Insurance (1)
   
   (Ρήτρα διαιτησίας - Ασφαλιστικές συμβάσεις - Καταγγελία λόγω επιτάσεως του ασφαλιζομένου κινδύνου - Πταισματική καταγγελία - Συμβατική ευθύνη - Αποζημίωση)
   (2005/C 193/01)
   Γλώσσα διαδικασίας: η γαλλική
   Στην υπόθεση C-123/02 με αντικείμενο αγωγή δυνάμει του άρθρου 238 ΕΚ, που ασκήθηκε στις 5 Απριλίου 2002, Ευρωπαϊκό Κοινοβούλιο (εκπρόσωποι: D. Petersheim, O. Caisou-Rousseau και M. Ecker) κατά Royal & Sun Alliance Insurance (δικηγόροι: J.-L. Fagnart και L. Vael), το Δικαστήριο (τρίτο τμήμα), συγκείμενο από τους A. Rosas, πρόεδρο τμήματος, R. Schintgen (εισηγητή) και K. Schiemann, δικαστές, γενικός εισαγγελέας: M. P. Léger, γραμματέας: M. Múgica Arzamendi, κύρια διοικητική υπάλληλος, εξέδωσε στις 16 Ιουνίου 2005 απόφαση της οποίας το διατακτικό έχει ως εξής:
   
               1.
            
            
               Η καταγγελία των ασφαλιστικών καλύψεων των συμβάσεων με αριθ. 5.013.347 και 1F516.071, που κοινοποίησε η Royal & Sun Alliance Insurance στο Ευρωπαϊκό Κοινοβούλιο στις 9 Οκτωβρίου και στις 6 Νοεμβρίου 2001 συνιστά πταισματική καταγγελία της συμβάσεως αυτής.
            
         
               2.
            
            
               Καταδικάζει την Royal & Sun Alliance Insurance να αποκαταστήσει τη ζημία που προκλήθηκε στο Κοινοβούλιο λόγω της πταισματικής αυτής καταγγελίας των συμβάσεων με αριθ. 5.013.347 και 1F516.071.
            
         
               3.
            
            
               Το ποσό που οφείλει η Royal & Sun Alliance Insurance προς αποκατάσταση της ζημίας που προκλήθηκε στο Ευρωπαϊκό Κοινοβούλιο για το έτος 2001 πρέπει να υπολογιστεί πολλαπλασιάζοντας, αφενός, το ποσό των 205 131,75 ευρώ επί το ποσοστό των ασφαλίστρων που εισέπραξε η Royal & Sun Alliance Insurance επί του συνολικού ποσού των ασφαλίστρων που όφειλε το Ευρωπαϊκό Κοινοβούλιο στους τέσσερις συνασφαλιστές και, αφετέρου, το ποσό των 178 453,01 ευρώ επί το ίδιο αυτό ποσοστό και επί το κλάσμα 44/46 που αντιστοιχεί στο prorata temporis. Από το άθροισμα των γινομένων αυτών πρέπει στη συνέχεια να αφαιρεθεί το ποσό που το όργανο αυτό κατέβαλε ή θα όφειλε να καταβάλει στη Royal & Sun Alliance Insurance στο πλαίσιο της ασφαλιστικής καλύψεως «εργασιακές συγκρούσεις — τρομοκρατικές επιθέσεις» για τα πράγματά του που βρίσκονται στο Βέλγιο και στο Λουξεμβούργο για την περίοδο από 5 Νοεμβρίου έως 31 Δεκεμβρίου 2001 και στο πλαίσιο του συνόλου των ασφαλιστικών καλύψεων για τα πράγματά του που βρίσκονται στη Γαλλία για την περίοδο από 18 Νοεμβρίου έως 31 Δεκεμβρίου 2001.
            
         
               4.
            
            
               Το ποσό που οφείλει η Royal & Sun Alliance Insurance προς αποκατάσταση της ζημίας που προκλήθηκε στο Ευρωπαϊκό Κοινοβούλιο για το έτος 2002 πρέπει να υπολογιστεί πολλαπλασιάζοντας το ποσό των 389 291,73 ευρώ επί το ποσοστό των ασφαλίστρων που θα είχε εισπράξει η AIG Europe επί του συνολικού ποσού των ασφαλίστρων που θα είχε καταβάλει το Ευρωπαϊκό Κοινοβούλιο στους τέσσερις συνασφαλιστές για το 2002 στο πλαίσιο των ασφαλιστικών καλύψεων για το έτος 2002 και αφαιρώντας από το ως άνω καθορισθέν ποσό το ποσό που το όργανο αυτό θα όφειλε να καταβάλει στην Royal & Sun Alliance Insurance για την κάλυψη των πραγμάτων του που βρίσκονται στη Γαλλία κατά του συνόλου των υλικών ζημιών για το 2002.
            
         
               5.
            
            
               Τα ποσά που οφείλει στο Ευρωπαϊκό Κοινοβούλιο η Royal & Sun Alliance Insurance πρέπει να καταβληθούν εντόκως από τις 4 Απριλίου 2002 με το νόμιμο επιτόκιο.
            
         
               6.
            
            
               Καταδικάζει την Royal & Sun Alliance Insurance στα δικαστικά έξοδα.
            
         
      (1)  ΕΕ C 144 της 15/6/2002.